Diari Oficial de la Generalitat Valenciana


Sumari del DOGV 5592, del 05-09-2007 (2007/10211)

ORDRE de 31 de juliol de 2007, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als assistents als cursos de perfeccionament tècnic realitzats en els centres nacionals de Formació del SERVEF de Paterna i Alacant, i es determina la competència per a resoldre estes ajudes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5592

Data del DOGV
:   05-09-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10872


Data del document
:   31-07-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * inserció professional
    * formació professional
    * reciclatge professional
    * ajuda pública

ORDRE de 31 de juliol de 2007, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als assistents als cursos de perfeccionament tècnic realitzats en els centres nacionals de Formació del SERVEF de Paterna i Alacant, i es determina la competència per a resoldre estes ajudes. [2007/10891]  
En compliment d'allò acordat en el Comissió de Coordinació i Seguiment dels Convenis de Col·laboració de Formació Professional Ocupacional i Centres Nacionals, prevista en l'annex al Reial Decret 2.673/1998, d'11 de desembre, es preveu la realització de diversos cursos de perfeccionament tècnic de formadors del Pla FIP en els centres nacionals de Formació Professional Ocupacional de Paterna i Alacant a fi de dur-los a terme durant l'exercici 2007.   
En l'esmentat Pla està prevista la concessió d'ajudes als assistents als cursos, d'acord amb allò establit en el Reial Decret 631/1993, de 3 de maig, pel qual es regula el Pla FIP, en l'Ordre de 13 d'abril de 1994, del Ministeri de Treball i Seguretat Social, en l'Ordre de 20 de setembre de 1995 de l'esmentat Ministeri, i en l'Ordre TAS/ / 466/2002/ d'11 de febrer, normativa que assenyala les condicions per a sol·licitar les ajudes, així com el termini per a sol·licitar-les: un mes des de la incorporació al corresponent curs.  
Encara que el Reial Decret 395/2007, de 23 de març, pel qual es regula el subsistema de formació professional per a l'ocupació, assenyala en la seua disposició derogatòria única que queda derogat expressament el Reial Decret 631/1993, de 3 de maig, pel qual es regula el Pla Nacional de Formació i Inserció Laboral, la disposició transitòria primera del mateix Reial Decret 395/2007 indica que: «Els procediments de concessió de subvencions en matèria de formació ocupacional i contínua iniciats amb anterioritat a l'entrada en vigor de la normativa de desplegament d'este Reial Decret es regiran per la normativa anterior que els siga d'aplicació. Els procediments s'entendran iniciats amb la publicació de les corresponents convocatòries.»  
Basant-se en esta disposició transitòria, com que no s'ha publicat la normativa de desplegament del Reial Decret 395/2007, la present Ordre determina el procediment de concessió de les ajudes, quina autoritat serà la competent per a resoldre en l'àmbit de la nostra Comunitat les sol·licituds d'ajudes efectuades pels assistents als esmentats cursos de perfeccionament tècnic, i determinar d'acord amb la Llei d'Hisenda Pública de la Generalitat Valenciana els crèdits màxims que han de finançar les esmentades ajudes.  
Per tot això, i fen ús de les facultats que em conferixen la Llei 5/1983, de 30 de desembre, de Governa Valencià, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Economia, Hisenda i Ocupació.  
ORDENE  
Article 1  
Es destinarà una quantia màxima de 43.000 euros (quaranta-tres mil euros) a càrrec de la línia T567000 del subprograma pressupostari 322.52 Formació Professional Ocupacional de la Llei de Pressupostos de la Generalitat Valenciana per a l'exercici 2007, per atendre les sol·licituds d'ajudes efectuades pels assistents als cursos realitzats o previstos a realitzar en el marc dels Plans de Treball 2007 per als centres nacionals de Formació Professional Ocupacional de la Comunitat Valenciana, Centre Nacional de Formació del SERVEF de Paterna, i Centre Nacional de Formació del SERVEF d'Alacant.  
Article 2  
1. El procediment de concessió de les ajudes previstes en esta ordre serà el previst en l'article 17 de l'Ordre de 13 d'abril de 1994 del Ministeri de Treball i Seguretat Social, per la qual es dicten normes per al desenvolupament del Reial Decret 631/1993, de 3 de maig, article modificat per Ordre de 20 de setembre de 1995 d'este Ministeri, i per l'Orde TAS /466/2002, d'11 de febrer.  
2. El termini per a efectuar la sol·licitud de les ajudes previstes en la present Ordre serà d'un mes des de la incorporació al corresponent curs.  
3. La instrucció dels expedients correspondrà a les direccions territorials d'Ocupació del SERVEF de València i Alacant.  
4. La resolució d'estes sol·licituds, a proposta del director territorial d'Ocupació, correspondrà a la Direcció General del SERVEF, o a la persona en qui delegue.  
DISPOSICIONS FINALS  
Primera  
La present Orde entrarà en vigor l'endemà de la publicació en el Diari Oficial de la Comunitat Valenciana.  
Segona  
S'autoritza la Direcció General del SERVEF perquè, mitjançant resolució, incremente la dotació econòmica destinada a atendre les sol·licituds d'ajudes efectuades a l'empara de la present Ordre.  
Tercera  
Contra el present acte que esgota la via administrativa, els interessats podran interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant este mateix òrgan en el termini d'un mes, computat en els termes ja esmentats, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot allò sense perjudici que es puga interpolar qualsevol altre recurs dels previstos en la vigent legislació.  
València, 31 de juliol de 2007  
El conseller d'Economia, Hisenda i Ocupació,  
GERARDO CAMPS DEVESA